Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 245/12/6611	Zvolen, 26.9.2012
EEČ : 2-51-144-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Penažná suma urcená na všeobecne prospešné úcely: 25,00 € 
c.	Konkrétny adresát penažnej sumy urcenej na všeobecne prospešné úcely: 25 € obvinený poukázal Obci XXXXX, XXXXX c. XXXXX, 962 21 XXXXX, ICO: XXXXX, na úcet  
d.	Suma odovzdaná štátu na penažnú pomoc obetiam trestnej cinnosti: 25,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ Zvolen pod spisovou značkou ORP-547/ZV-ZV-2012.
dňa 21.04.2012 v čase o 16.30 hodine vnikol spoločne s XXXXX, nar. XXXXX, trvale bytom XXXXX č. XXXXX, XXXXX a XXXXX, nar. XXXXX, trvale bytom XXXXX č. XXXXX, XXXXX do areálu bývalej kafilérie v katastrálnom území Lukové, kde sa vzájomne dohodli, že odcudzia pozinkované plechy 5 ks s rozmermi 500 cm x 87 cm, ktoré boli voľne pohodené na zemi v budove, a tieto speňažia v zberných surovinách, pri čom boli prichytení hliadkou OO PZ XXXXX, čím takto svojím konaním spôsobili škodu spoločnosti XXXXX, spol. s r.o., XXXXX č. 1, XXXXX, IČO: XXXXX vo výške 4,25 €, pričom uvedeného konania sa dopustil napriek tomu, že dňa 22.03.2012 spáchal pirestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, za čo mu bola uložená sankcia - bloková pokuta vo výške 15,- € OO PZ XXXXX, ev.č.  bloku AB 466856, ktoré rozhodnutie nadobudlo právoplatnosť  dňa 22.03.2012. 

Odôvodnenie: 
Uznesením povereného príslušníka Obvodného oddelenia Policajného zboru, Odboru poriadkovej polície vo Zvolene ČVS:ORP-547/ZV-ZV-2012 zo dňa 21.04. 2012 bolo podľa § 199 odseku 1 Trestného poriadku začaté trestné stíhanie pre prečin krádeže podľa § 212 odseku 2 písmena f/ Trestného zákona, a súčasne za tento prečin vznesené obvinenie podľa § 206 odseku 1 Trestného poriadku obvinenému ml. XXXXX. Uvedeného prečinu sa obvinený ml. XXXXX dopustil tak, že dňa 21.04.2012 v čase o 16.30 hodine vnikol spoločne s XXXXX, nar. XXXXX, trvale bytom XXXXX č. XXXXX, XXXXX a XXXXX, nar. XXXXX, trvale bytom XXXXX č. XXXXX, XXXXX do areálu bývalej kafilérie v katastrálnom území Lukové, kde sa vzájomne dohodli, že odcudzia pozinkované plechy 5 ks s rozmermi 500 cm x 87 cm, ktoré boli voľne pohodené na zemi v budove, a tieto speňažia v zberných surovinách, pri čom boli prichytení hliadkou OO PZ XXXXX, čím takto svojím konaním spôsobili škodu spoločnosti XXXXX, spol. s r.o., XXXXX č. XXXXX, XXXXX, IČO: XXXXX vo výške 4,25 €, pričom uvedeného konania sa dopustil napriek tomu, že dňa 22.03.2012 spáchal pirestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, za čo mu bola uložená sankcia - bloková pokuta vo výške 15,- € OO PZ XXXXX, ev.č.  bloku AB 466856, ktoré rozhodnutie nadobudlo právoplatnosť  dňa 22.03.2012. 

Po skončení skráteného vyšetrovania poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podanie obžaloby. Po preskúmaní predloženého spisového materiálu som rozhodla o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený ml. XXXXX svojím konaním naplnil všetky zákonné znaky skutkovej podstaty prečinu, pre ktorý sa viedlo trestné stíhanie.

Dňa 17. septembra 2012 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Mladistvý obvinený XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný, a súčasne svoje konanie úprimne oľutoval. 

Poškodená strana spoločnosť XXXXX spol. s r.o., XXXXX č. XXXXX, XXXXX, IČO: XXXXX v konaní uviedla, že súhlasí so spôsobom a okolnosťami schválenia zmieru, a že nárok na náhradu škody bol v plnej miere uspokojený. Taktiež aj zákonný zástupca - matka mladistvého obvineného XXXXX a obhajca mladistvého XXXXX vyjadrili súhlas s uzavretím zmieru. Osobitne svoj súhlas s postupom podľa § 220 Tr. poriadku vyjadril aj orgán sociálnoprávnej ochrany detí a sociálnej kurately.

Obvinený ml. XXXXX zložil dňa 14. septembra 2012 poštovou poukážkou na účet Krajskej prokuratúry v Banskej Bystrici číslo účtu: 7000165659/8180, variabilný symbol 324512, vedený v Štátnej pokladnici Bratislava peňažnú sumu určenú na všeobecne prospešné účely vo výške 50,- €, ktorá suma nie je zrejme neprimeraná k závažnosti spáchaného trestného činu. Z uvedenej  sumy 50 %, teda 25 € obvinený poukázal Obci XXXXX, XXXXX č. XXXXX, 962 21 XXXXX, IČO: XXXXX, na účet vedený vo VÚB a.s. č.ú.: 16427412/0200 a zostávajúcich 50%,  teda 25 €  poukázal  štátu na peňažnú pomoc poškodeným podľa osobitného zákona. Originál poštovej poukážky o vykonanej platbe je súčasťou spisového materiálu.

	Dňa 14. septembra 2012 bol pred mediačným úradníkom uzatvorený zmier medzi obvineným a poškodenou stranou. Obvinený, jeho zákonný zástupca, obhajca i poškodená strana s týmto spôsobom vybavenia veci vyslovili svoj súhlas.
	
	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.
	
	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin krádeže podľa § 212 odseku 2 písmena f/  Trestného zákona je ustanovený trest vo výmere do 2 /dvoch/ rokov,  obvinený vyhlásil, že spáchal skutok, za ktorý mu bolo vznesené obvinenie, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu mladistvého obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa § 220 a nasl. Trestného poriadku.

	Preto som rozhodla tak, ako je vyššie uvedené. 

	XXXXX prokuratúry v Banskej Bystrici, odboru vnútornej správy bude po nadobudnutí právoplatnosti tohto uznesenia vyplatená suma 25 €  Obci XXXXX, XXXXX č. XXXXX, XXXXX XXXXX, IČO: XXXXX, na účet vedený vo VÚB a.s. č.ú.: 16427412/0200 a zostávajúcich 25 € je určených štátu na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka